kardosdrur/scandi-wiki huggingface dataset:
Hans Peter Nielsen (politiker)

Hans Peter Nielsen (29. april 1852 på Langesminde i Vejstrup – 17. september 1928 i Vejstrup) var en dansk gårdejer og politiker.

H.P. Nielsen var søn af sognefoged og landstingsmedlem Niels Hansen og Karen Hansdatter. Hans farfar var gårdejer Hans Christensen, Kohavegården, Vejstrup, der var medlem af Roskilde Stænderforsamling og af Den grundlovgivende Rigsforsamling, og hans fætter var Andreas Rosager. Faderen var grundtvigianer, hvorfor sønnen blev sat i en friskole, ledet af friskolelærer Rasmus Hansen, i Vejstrup, og i vinteren 1869-1870 var H.P. Nielsen elev på Vejstrup Højskole – netop det første år, Jens Lund virkede her. Midt i januar måtte Nielsen afbryde for at aftjene sin værnepligt som dragon ved 2. dragonregiment i Odense et år. Den næste vinter fortsatte han på Vejstrup Højskole og var senere på Gedved Højskole.

I 1878 giftede han mig med Gunhild Knudsen, datter af guldsmed Knudsen fra København, og han havde derefter i 7 år en bondegård i Vejstrup i forpagtning. I 1885 overtog han fædrendegården, Langesminde, i forpagtning og overtog den ved faderens død 1906.

Snart fulgte det ene politiske tillidshverv det næste. I december 1882 blev Nielsen valgt ind i Oure-Vejstrup Sogneråd, hvoraf han var medlem i 6 år, de sidste 3 år som formand. I 1892 blev han valgt ind i Svendborg Amtsråd som sin faders afløser.

I 1884 fik han sæde i udvalget for Svendborg-Nyborg Banen. Da jernbaneloven af 1894 blev vedtaget, og denne bane blev af de første som anlagtes, blev H.P. Nielsen af Amtsrådet valgt som bevillingshaver for baneanlægget. Han blev senere medlem af banens direktion og var fra 1903 direktionens formand. 1897 blev han medlem af direktionen for Det fynske kommunale Telefonselskab på opfordring fra konsul Frederik Hey i Odense, der mente, at den fynske telefon burde ejes af amts- og bykommunerne. Samme år efterfulgt han sin fader som bestyrelsesmedlem i Landbosparekassen for Fyn.

Af Finansministeriet blev H.P. Nielsen udpeget til skyldkredsformand i Sunds Herred. I 1884 blev Nielsen – som den eneste Venstremand – valgt ind i Svendborg Amts Landøkonomiske Selskab. Men på grund af de politiske spændinger i provisorietiden trådte han 3 år senere ud igen.

1. januar 1890 oprettede han sammen med andre Venstrefolk Folkebladet for Svendborg Amt. Bladet blev fortaler for den moderate Venstrepolitik, som havde Frede Bojsen som anfører.

i 1900 blev han ansat som branddirektør for Landbygningernes alm. Brandforsikring i Svendborg, hvilket han var indtil sin død i 1928. 28. august 1908 blev han Ridder af Dannebrog. Han er begravet på Vejstrup Valgmenighedskirkegård.

Kilder 
 Slægtsside om Hans Peter Nielsen 

Amtsrådsmedlemmer fra Venstre
Kommunalbestyrelsesmedlemmer fra Venstre
Riddere af Dannebrog
Personer fra Fyn
Danskere i 1800-tallet
Danskere i 1900-tallet
Landmænd fra Danmark
Branddirektører fra Danmark
Personer i Kraks Blå Bog (afdøde)
Offenbach-Bieber

Bieber er en bydel i Offenbach am Main. Indtil 1. april 1938 var området en selvstændig landkommune. I 2004 havde Bieber 14.761 indbyggere. 

Offenbach am Main
Byer i Hessen
Offenbach-Lauterborn

Lauterborn er en bydel i Offenbach am Main. I december 2004 havde Lauterborn omkring 11.700  indbyggere.  

Byer i Hessen
Offenbach am Main
Andreas Peschcke Køedt

Andreas Peschcke Matthiesen Køedt (født 22. september 1845 i Flensborg, død 10. maj 1929) var en dansk erhvervsmand, politiker og forfatter.

Køedt var født i Flensborg 22. september 1845 som søn af skibsfører Matthias Matthiessen Køedt og Anna Marie f. Peschcke. Efter at have arbejdet først på handelskontorer i Flensborg og Manchester og senere som rejsende stiftede han 1875 sammen med en skolekammerat, P.A. Paulsen, firmaet Paulsen, Køedt & Co. i Manchester og nogle måneder efter sammen med Paulsen og N. Hilligsøe firmaet Hilligsøe, Køedt & Co. i København. Firmaerne drev en betydelig manufakturhandel en gros og en detail (varehuset «Messen», der lå på Købmagergade 42) og blev senere suppleret med en gardinfabrik og et dampvæveri.

Under særlig påvirkning af sine indtryk i England nærede Køedt tidligt en levende interesse for offentlige forhold, navnlig for told- og handelspolitiske spørgsmål. Som første resultat af sine studier i denne retning udgav han 1887 et skrift, Tolden og Tiderne, hvori han dels tog ordet for absolut frihandel, dels anbefaler oprettelsen af en frihavn (hvilket også senere blev til virkelighed, i 1894). Sine anskuelser forfægtede han senere i en række småskrifter og bladartikler og som taler på adskillige agitationsmøder. Hans skrifters fortrin og fejl hænger nøje sammen med det agitatoriske formål. De er skrevet med talent, og formen er livlig, frisk og klar, men de er ensidige i deres løsning af problemerne, og forfatteren kommer ofte for let over vanskeligheder, der frembyder sig ved en mere alsidig fordybelse i spørgsmålene. 1887 var Køedt medstifter af Toldreformforeningen, hvis formandsplads han indtog fra stiftelsen til 1891. I øvrigt har hans nationaløkonomiske interesse ikke indskrænket sig til toldspørgsmålene. 1893 udgav han et populært skrift, Guld og Sølv, hvori der er nedlagt et betydeligt studium, og som deler hans øvrige arbejders stilistiske fortrin.

I april 1895 valgtes han af Slagelsekredsen ind i Folketinget, hvor han sluttede sig til Venstre og sad indtil 1901. Han blev æresmedlem af Cobdon-Klubben i London 1890. Køedt var gift med Elisabeth Ellen f. Duval, datter af portrætmaler Duval i Manchester. Sønnen Matthias Peschcke Køedt blev maler.

Kilder 
 Kraks Blaa Bog 1910
 E. Meyer, "Køedt, Andreas Peschcke Matthiesen", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Folketingsmedlemmer i 1890'erne
Folketingsmedlemmer i 1900'erne
Grosserere fra Danmark
Personer fra Flensborg
Tidligere folketingsmedlemmer fra Venstre
Personer i Kraks Blå Bog (afdøde)
Personer i Dansk Biografisk Leksikon
Fabrikanter fra Danmark
Rumpenheimer Schloss

Rumpenheimer Schloss er et slot i Offenbach nær Frankfurt am Main. 
Det var her, at den danske prins Vilhelm fik tilbudt den græske krone i 1863. 

Slotte i Hessen
Offenbach am Main
Ballerup Boulevard

Ballerup Boulevard har flere betydninger:
 Ballerup Boulevard (vej) − en vej i Ballerup
 Ballerup Boulevard (film) − en dansk film fra 1986
Kurt Bradal

Kurt Bradal (født 4. november 1940 – 24. december 2006) er en tidligere dansk atlet.

Bradals karriere startede i Silkeborg IF, i begyndelsen af 1960'erne inden han skiftede han til Skovbakken i Århus. Han blev fem gange (1968, 1969, 1972, 1973 og 1974) Danmarksmester i spydkast, og hans bedste kast på 73,96 i 1973 var tæt på den danske rekord. I årene i Skovbakken var han med til at vinde flere danske holdmesterskaber til Skovbakken, og han var fast mand på landsholdet i en årrække. Da atletikken begyndte at blomstre op i Silkeborg i begyndelsen af 1970'erne, var han med fra starten, da Silkeborg Atletikklub 1977 blev stiftet. I veteranrækkerne satte han et flere danske rekorder og vandt et stort antal danske og internationale mesterskaber. Han var en tid som veteran i Randers Real AM.

Kurt Bradals og hans søn Thomas Bradal vandt 1990 bronzemedaljer i Danmarksturneringen som i spydkastere. Efter en bilulykke 1991, blev Thomas Bredal lammed fra livet og nedefter, 2000 blev han vinder i spydkast ved de paralympiske lege i Sydney.

Danske mesterskaber 
  1990 Danmarksturneringen
  1976 Spydkast 66,70
  1975 Danmarksturneringen
  1974 Spydkast 73,29
  1974 Danmarksturneringen
  1973 Spydkast 72,48
  1973 Danmarksturneringen
  1972 Spydkast 69,02
  1970 Spydkast 68,72
  1970 Danmarksturneringen
  1969 Spydkast 69,60
  1968 Spydkast 66,80
  1968 Danmarksturneringen

Personlige rekord 
 Spydkast: 73,96 1973

Eksterne henvisninger 
 DAF i tal – Kurt Bradahl
 Dansk Atletik Forbund – Dødsfald Kurt Bradal

Spydkastere fra Danmark
Atleter fra Silkeborg IF
Atleter fra Skovbakken
Atleter fra Randers Real AM
Atleter fra Silkeborg AK 77
Oscar Oxholm

Oscar (O'Neill) Oxholm kan henvise til flere personer:

 Oscar O'Neill Oxholm (officer) (1809-1871) – dansk officer
 Oscar O'Neill Oxholm (hofmarskal) (1855-1926) – dansk hofmarskal, ceremonimester og overkammerherre
 Oscar O'Neill Oxholm (diplomat) (1889-1949) – dansk diplomat
Oscar O'Neill Oxholm (hofmarskal)

Oscar Siegfried Christian O'Neill Oxholm (31. januar 1855 på Rosenfeldt ved Vordingborg – 30. juli 1926 i Kvistgård) var en dansk hofmand, fader til diplomaten af samme navn.

Han var søn af kammerherre, generalmajor Oscar O'Neill Oxholm til Rosenfeldt og hustru Adelaide f. O'Kelly. Han blev student fra Ribe Katedralskole 1874, cand.polit. fra Københavns Universitet 1881, var attaché i Wien 1883-85, assistent i Udenrigsministeriet 1885-86, attaché i Stockholm 1886-88, i Udenrigsministeriet 1888-89 og sekretær i Paris 1889. Han blev tjenstgørende kammerjunker hos H.M. Kong Christian 9. 1889, ceremonimester 1890 og hofmarskal 1898, hvilket han var indtil kongens død 1906. Han var overkammerherre.

Oxholm var engageret i forskelligt missionsarbejde. Han var formand i bestyrelsen for Sankt Lukas Stiftelsen fra 1898 og for Humlebæk Kirke, formand for Nordsjællands Ungdomsforeninger og for den nationale Soldatermission, medlem af Indre Missions bogudvalg og traktatselskab. Han udgav forskellige religiøse skrifter. Oxholm var Storkorsridder af Dannebrog, Dannebrogsmand og bar desuden en lang række udenlandske ordner.

Oscar O'Neill Oxholm blev gift med Fritze Vilhelmine Wanda Theodora Holstein (18. oktober 1867 på Holsteinborg – 30. januar 1942), datter af lensgreve, overkammerherre Ludvig Holstein-Holsteinborg til grevskabet Holsteinborg og hustru Mimi f. Zahrtmann.

Kilder 
 Kraks Blaa Bog 1910

Eksterne henvisninger 
 

Diplomater fra Danmark
Oscar O'Neill 2
Danskere i 1800-tallet
Danskere i 1900-tallet
Ceremonimestre fra Danmark
Hofmarskaller fra Danmark
Storkors af Dannebrog
Personer i Dansk Biografisk Leksikon
Kammerherrer fra Danmark
Studenter fra Ribe Katedralskole
Oscar O'Neill Oxholm (diplomat)

Oscar Ludvig Fritz Adolf O'Neill Oxholm (født 7. august 1889 i København, død 26. marts 1949 i Norge) var en dansk diplomat.

Han var søn af overkammerherre Oscar O'Neill Oxholm og hustru Wanda f. Holstein-Holsteinborg. Oxholm blev student 1907 fra Østerbros Latinskole, cand.jur. 1915, sekondløjtnant i Livgarden 1916, volontør i Udenrigsministeriet 1917, assistent året efter, legationssekretær i Bruxelles, Bern, Haag, Prag, London og Warszawa. 1925 blev han fuldmægtig i Udenrigsministeriet, året efter kontorchef og 1928 1. legationssekretær i London. Senere blev han Danmarks gesandt i Kina 1932-39.

I 1939 udnævntes han til gesandt i Oslo. Efter det tyske angreb på Norge den 9. april 1940 fulgte Oxholm med Norges konge og regering ved tilbagetrækningen til Nordnorge. Da kongen og regeringen begav sig til England, rejste Oxholm efter aftale med den norske regering via Finland til København. I Oslo omdannedes gesandtskabet efter tysk krav til Danmarks konsulære repræsentation i Norge, fra november 1940 ledet af generalkonsul H.H. Schrøder, indtil Oxholm efter krigens afslutning kunne vende tilbage og varetage posten som gesandt i Oslo indtil sin død.

Han var Kommandør af 1. grad af Dannebrog og Dannebrogsmand. 1935 arvede han Rosenfeldt, som han ejede til sin død.

Kilder 
 Kraks Blaa Bog 1929

Eksterne henvisninger 
 

Oscar O'Neill 3
Gesandter fra Danmark
Jurister fra Danmark
Officerer fra Danmark
Danskere i 1900-tallet
Godsejere fra Danmark
Personer fra København
Kommandører af 1. grad af Dannebrog
Personer i Kraks Blå Bog (afdøde)
Kontorchefer fra Danmark
AQUA Akvarium og Dyrepark

AQUA Akvarium og Dyrepark er et ferskvandsakvarium og zoologisk center i Silkeborg bygget i 1993 (hvor det var Nordeuropas største ferskvandsakvarium).

Akvariet og dyreparken viser livet i de danske ferskvandsøer og -vandløb såvel i store indendørs akvarier fyldt med fisk som uden for i søer, hvor man blandt andet finder oddere, gedder, lappedykkere, og bævere.

Et gennemgående tema hos AQUA er dyrelivets tilpasningsevne under miljømæssige forandringer, herunder forurening. Centeret ligger i tilknytning til Ferskvandscentret, der er beliggende i det tidligere sanatorium tæt ved Gudenåen, i den sydlige ende af Silkeborg.

Syd for dyreparken, i området ned mod Vejlsø og Brassø, og over til Remstrup Å ligger Vådbundsarboretet

AQUA Akvarium og Dyrepark er et af det statsstøttede videnspædagogiske aktivitetscentre.

Referencer

Eksterne henvisninger 

 AQUA Akvarium og Dyrepark 

Bygninger, konstruktioner og anlæg i Silkeborg
Akvarier i Danmark
Virksomheder i Silkeborg
Kultur i Silkeborg
Akvakulturbrug
Etableret i 1993
Julia Jentsch

Julia Jentsch (født 20. februar 1978 i Berlin) er en tysk skuespillerinde. Hun modtog i 2005, prisen Silberner Bär, for sin rolle som Sophie Scholl i filmen Sophie Scholl - De sidste dage.

Filmografi 
 Zornige Küsse (1999)
 Dr. Sommerfeld – Neues vom Bülowbogen (2001)
 Julietta (2001)
 Die Verbrechen des Professor Capellari  (2001)
 Mein Bruder, der Vampir (2001)
 Die Erpressung – Ein teuflischer Pakt (2001)
 Und die Braut wusste von nichts (2002)
 Bloch (2003)
 Tatort (2004)
 Die fetten Jahre sind vorbei (2004)
 Der Untergang (2004)
 Schneeland (2005)
 Sophie Scholl - De sidste dage (2005)
 Kronprinz Rudolfs letzte Liebe (2006)
 Ich habe den englischen König bedient (2006)
 Frühstück mit einer Unbekannten (2007)
 33 Szenen aus dem Leben (2008)
 Effi Briest (2009)
 Tannöd (2009)
 Hier kommt Lola! (2010)

Eksterne henvisninger 

 

Skuespillere fra Tyskland
Personer fra Berlin
Sømandsjakke

En sømandsjakke (også omtalt som en pjækkert) er en kraftig dobbeltradet jakke i uld, som ofte er sort eller marinblå, der anvendes som overtøj af søfolk. Jakken findes til både mænd og kvinder.

Eksterne henvisninger og kilder 
 pjækkert — Den Danske Ordbog
 

Jakker
Margarethe von Trotta

Margarethe von Trotta (født 21. februar 1942 i Berlin) er en tysk filminstruktør.

Hun indledte sin filmkarriere i 1967 som skuespiller, og arbejdede som manuskriptforfatter fra 1971. Hun debuterede som instruktør i samarbejde med ægtemanden Volker Schlöndorff med Die verlorene Ehre der Katharina Blum (Katharina Blums tabte ære, 1975) efter Heinrich Bölls roman. Filmen blev godt modtaget, og var med til skabe interesse for tysk film internationalt. I årene som fulgte instruerede hun en serie psykologiserende film hvor kvindeskæbner sættes op mod hinanden og mod den tyske samtid, bl.a. Heller Wahn (1982) som skildrer venskabet mellem en stærk og en afhængig kvinde. I Rosa Luxemburg (1985) havde en intens Barbara Sukowa rollen som den kendte politiske aktivist.

Eksterne henvisninger 
 

Filminstruktører fra Tyskland
Personer fra Berlin
Stewart Island

Stewart Island (Maori: Rakiura , oprindeligt Te Punga o Te Waka a Maui ) er med sine 1.570 km2  New Zealands tredjestørste ø – efter Sydøen og Nordøen. Den ligger 30 kilometer syd for Sydøen og er skilt fra denne af Foveauxstrædet. Øen har en kystlinje på 700 km og har en længde på 64 km og en bredde på op til 40 km.

Der har boet mennesker på øen siden 1300-tallet. Der er ca. 450 indbyggere på øen, hvoraf de fleste, under 400, bor fast i Oban. Der bor dog flere mennesker om sommeren, da over halvdelen af boligerne er sommerhuse. Der er til tider flere turister end lokale.

Historie og navngivning 
Det oprindelige Maori navn for øen er "Te Punga o Te Waka en Maui", som oversat til engelsk betyder "The Anchor Stone of Maui's Canoe" (Ankerstenen af Mauiernes kano).
I dag kalder Maoriene typisk øen Rakiura, som betyder glødende sky. En forklaring kan være, at det kan skyldes at Aurora australis, Sydlyset ofte kan ses fra øen. 
Captain Cook var den første fra Europa til at opdage øen i 1770, men han troede, det var en del af Sydøen så opkaldt den derfor "South Cape". Øens engelske navn, Stewart Island, kommer efter William Stewart, der kortlagde øens sydlige kyst i begyndelse af 1800-tallet. Han var ankommet til øen fra Port Jackson i Australien med skibet "Pegasus", som en havn på øen nu er opkaldt efter.

I 1841 blev øen etableret som en af de tre provinser i New Zealand, og blev opkaldt New Leinster. Men provinsen eksisterede kun på papiret og blev ophævet efter kun fem år, og med vedtagelsen af "The New Zealand Constitution Act 1846" blev provinsen en del af New Munster, som indkluderede Sydøen. [8] Da New Munster blev afskaffet i 1853, blev Stewart Island del af Otago-provinsen indtil 1861, da Southland provinsen blev delt fra Otago. I 1876 blev provinserne afskaffet helt.

Bebyggelse 
Den eneste by på Stewart Island er Oban, beliggende i Halfmoon Bay.
En tidligere bebyggelse, Port Pegasus, der engang havde flere butikker og et postkontor, var placeret på den sydlige kyst af øen. Den er nu ubeboet, og er kun tilgængelige med båd eller ved en vanskelig vandretur gennem øen. Et andet sted, hvor der tidligere bar været bebyggelse er i Port William, en fire timers tur rundt nordkysten fra Oban, hvor indvandrere fra Shetlandsøerne bosatte sig i begyndelsen af 1870'erne. Det mislykkedes, og bosætterne rejste inden for et til to år.

I årtier har elforsyningen på Stewart Island / Rakiura kommet fra diesel-generatorer, og som en konsekvens af dette, er elektricitet omkring tre gange dyrere end på Sydøen.

Referencer

Eksterne henvisninger 

Øer i New Zealand
Pressesiloen

Pressesiloen er en beboelsesejendom på Islands Brygge i København. Ejendommen var tidligere en del af Dansk Sojakagefabrik.

Eksterne henvisninger 
 Pressesiloens hjemmeside

Beboelsesbygninger i København
Islands Brygge
El Reno

El Reno er en amerikansk by og administrativt centrum i det amerikanske county Canadian County, i staten Oklahoma. I 2000 havde byen et indbyggertal på .

Ekstern henvisning 
 El Renos hjemmeside  

Byer i Oklahoma
Mount Cook

Mount Cook (maori: Aoraki) er med sine 3.724 meter det højeste bjerg i New Zealand. Bjerget ligger i de sydlige alper, bjergkæden der løber ned langs Sydøen. Bjerget er en populær turistdestinition og er bjergbestigeres yndlingsudfordring.  Mount Cook består også af tre toppe, heraf de to lavere Low Peak og Middle Peak, der ligger syd for det højeste, High Peak. Tasman-gletsjeren og Hooker-gletsjeren ligger til hhv. øst vest for højderyggen.

Bestigning af bjerget 
Den første dokumenterede forsøg på at nå toppen af Mount Cook foretaget af europæere fandt sted 2. februar 1882, hvor ireren William Spotswood Green sammen med de to schweizere Emil Boss og Ulrich Kaufmann via Tasman- og Lindagletsjererne nåede cirka 50 m fra toppen, ifølge forfatteren Hugh Logans vurdering.

Den første kendte ekspedition, der faktisk nåede toppen, blev gennemført af newzealænderne Tom Fyfe, John Michael Clarke og George Graham 24. december 1894. De nåede frem via nordsiden og Hookerdalen. Den første kvinde, der nåede toppen, var australieren Freda Du Faur, der nåede målet 3. december 1910.

Mount Cook er et teknisk vanskeligt bjerg at bestige på grund af de mange gletsjere. Blandt udfordringerne er i øvrigt risiko for fald af is og klippestykker, laviner og pludselige vejrskifter. Siden begyndelsen af det 20. århundrede er omkring 80 bjergbestigere omkommet i forsøget på at nå toppen, Hvilket gør det til det farligste bjerg i New Zealand. Sæsonen for bestigning er traditionelt i sommerperioden fra november til februar, og der går sjældent en sæson, uden der forekommer et dødsfald i forbindelse med bestigning.

Referencer 

Cook
Jerzy Dudek

Jerzy Henryk Dudek (født 23. marts 1973) er en tidligere polsk fodboldspiller, der spillede som målmand senest for Real Madrid. Han har tidligere stået på mål for klubber som Liverpool og SC Feyenoord.

Karriere 
Dudek forlod Polen i 1996 for at tilslutte sig Feyenoord Rotterdam, men måtte vente et år før han fik sin debut. Han spillede i alt 140 kampe for klubben. Dudek vandt prisen som årets hollandske spiller, og blev dermed den første udenlandske spiller til at vinde prisen. Han spillede sin sidste kamp for Feyenoord den 26. august 2001 mod Ajax Amsterdam.

Dudek skrev kontrakt med Liverpool FC den 31. august 2001. I 2002 blev han sat ud af Liverpools hold grundet dårlige præstationer, men han genvandt sin plads efter Chris Kirkland blev skadet.

Efter at kontrakten med Liverpool udløb den 1. juli 2007, var der flere interesser fra klubber. Dudek selv, blev citeret for at sige, at han ønskede at skifte til Manchester City efter Sven-Göran Eriksson tog over som manager. Den spanske klub Real Madrid var også interesseret i Jerzy Dudek. Den 12. juli 2007 underskrev han en to-årig kontrakt med Real. Jerzy Dudek spillede afskedskamp for Real Madrid, mod Almeria 22. maj 2011. Real Madrid vandt kampen 8-1 og som en hyldest samlede spillerne sig og klappede Dudek af banen. .

Eksterne kilder/henvisninger 

Fodboldspillere fra Polen
Deltagere ved verdensmesterskabet i fodbold 2002
Fodboldspillere fra Liverpool F.C.
Fodboldspillere fra Feyenoord Rotterdam
Fodboldspillere fra Real Madrid CF
Manuel Pellegrini

Manuel Luis Pellegrini Ripamonti (født 16. september 1953) er en tidligere chilensk fodboldspiller og nuværende træner, der pr. 2023 er træner for den spanske klub Real Betis. Han har tidligere været træner for bl.a. Real Madrid og Manchester City F.C..

Som fodboldspiller spillede han hele meste af sin karriere for Universidad de Chile i perioden 1973-1986, hvor han spillede midterforsvarer. Han spillede i alt 451 kampe og scorede et mål i første division.

Som træner debuterede han med Universidad de Chile i 1988, men forlod holdet midt i sæsonen for at specialisere sig i kurser i udlandet. Samme år gik holdet ned i division. På internationalt plan har han opnået stor succes primært i Argentina og Spanien.

Den 1. juni 2009 blev han udnævnt til træner for Real Madrid, hvilket gjorde ham til den første chilenske træner for holdet. Et år senere i 2010, blev han erstattet af portugiseren José Mourinho.

I 2013 blev Pellegrini udnævnt, som træner i Manchester City F.C, det lykkedes Pellegrini at vinde Premier League det første år i klubben, så den første og eneste ikke europæiske manager. Derudover vandt Pellegrini også Pokal titlen sit første år i klubben. Manchester City havde aldrig avanceret sig videre fra gruppespillet i Champions League, men dette skete også under Pellegrini, hvor man i nåede til 8.-dels finalerne i tuneringen, inden man måtte se sig slået ud af FC Barcelona.

Fodboldspillere fra Chile
Fodboldtrænere fra Real Madrid CF
Fodboldtrænere fra Manchester City F.C.
Fodboldspillere fra Club Universidad de Chile
Fodboldtrænere fra Villarreal CF
Fodboldtrænere fra Club Atlético River Plate
Personer fra Santiago de Chile
Fodboldtrænere fra Chile
Shane Williams

Shane Mark Williams (26. feb 1977) er en walisisk rugbyspiller, der spiller for det walisiske rugby landshold. 

Han spiller nr. 11 venstre wing. Han fik sin debut ved at sidde på bænken imod Frankrig i 1999-2000. Men i hans næste kamp imod Italien i The Six Nations scorede han en try (en slags touchdown). Til hverdag spiller han i den walisiske storklub Ospreys.

Eksterne henvisninger 
 

Rugbyspillere
Sportsfolk fra Wales
Esteban Granero

Esteban Félix Granero Molina (født 2. juli 1987 i Madrid) er en spansk fodboldspiller, der spiller som midtbanespiller for Espanyol.

Karriere 
Granero begyndte at spille fodbold på Real Madrids ungdomshold da han var otte år gammel. Sammen med sine holdkammerater, Juan Mata og Alberto Bueno, vandt han Copa Camp One Fútbol Juvenil i 2006, samt en officiel U/19-turnering i Spanien, arrangeret af det spanske fodboldforbund.

Som seniorspiller har han tidligere repræsenteret Real Madrid, Getafe og Queens Park Rangers.

Eksterne henvisninger 

Fodboldspillere fra Spanien
Fodboldspillere fra Getafe CF
Fodboldspillere fra Real Madrid CF
Fodboldspillere fra Queens Park Rangers F.C.
Fodboldspillere fra Real Sociedad
Personer fra Madrid